A început haosul! S-a închis traficul de pe Valea Oltului. Care sunt rutele ocolitoare și variantele cu trenul
Circulația rutieră pe DN 7, Valea Oltului, se închide, începând de luni dimineață, timp de o lună. Mașinile nu pot circula în intervalul 06.00 – 20.00, cu excepția celor ale instituțiilor de intervenție, care vor fi însoțite de echipaje ale constructorului. Riveranii beneficiază de două intervale speciale pentru a se putea duce/ întoarce de la serviciu. CNAIR a stabilit rute ocolitoare, de unde a ridicat orice restricție, iar CFR a suplimentat numărul de garnituri.